钦定古今图书集成/历象汇编/历法典/第097卷 > 浑仪赞 张一桂
## 钦定古今图书集成/历象汇编/历法典/第097卷 > 浑仪赞 张一桂

“于惟帝王，宪天出治，敬天以心，则天以器。爰稽往古，
实造浑仪，考时布令，仰观俯窥。厥体至圆，厥形左运，
璇玑玉衡，推步”斯训，度刻虽具，细分未全，以管望之，
渐外渐悬。及胜国时，郭太史氏逖览幽探，独臻至理，
实通旧制，简仪乃成。四游上附，直距外经三距，三环
天常，赤道，结环距端，远近相较，两线相望。于以测之，
日月极远。分杪适宜，纤悉咸备，惟精惟密。简要可遵，
百世莫易。我思古人，《大衍》《太初》。三枢“七直”，视此为疏。
赫赫皇朝，损益前代。尚象明时，独玆不废。都城东隅，
崇台巍然。为国重器，于万斯年。

九月二十三日“城外记。” 《游　　元》·吴师道

杪秋暇日休弦歌，五门城外观新河。斗门决水已数
日，浅沙漫漫无馀波。纵横疏凿引别派，监官督役犹
挥诃。循堤侧足惧疏恶，惊见崩拆当盘涡。故桥旧市
不复识，祗有积土高坡陀。城南靡靡度阡陌，疏柳掩
映连枯荷。清台突兀出天半，金光耀日如新磨。玑衡
遗制此其的，众环倚值森交柯。细书深刻皇祐字，观
者叹息争摩挲。司天贵重幸不毁，回首荆棘悲驼长春宫苑最宏丽，飞楼涌殿凌层坡。乔松夭矫百岁
物，复有偃盖低婆娑。平生素闻《百一帖》，乐石壁置周
檐阿。金源中叶盛文物，玉堂学士锵鸣珂。旁搜纸墨
作藻饰，欲与唐晋争嵯峨。至今摹榻传好事，道士却
换人间鹅。仙杯珍袭巨桃核，御画云鹤《题宣和》“不知
何处有此木，偶尔结实良非他。瑶池汉殿语茫昧，遂
使世俗犹传讹。寻幽访古意未已，起视落日归禽多。
却趋林亭憩清绝，盆菊采采黄金窠。蟹螯斫雪新酝
碧，对此不乐将如何。京华酒垆万歌舞，锦鞯翠袖迎
娇娥。儒冠已受俗子笑，况复衰容双鬓皤。下帷闭阁
来迹少，肮脏不肯侯门”过。清游良友幸追逐，未忍返
棹寻渔蓑。今朝不饮心已醉，笑看坐客朱颜酡。凤城
半掩归路暝，争道击毂如飞梭。九衢冥濛涨尘雾，渐
见灯火稀星罗。作诗写实不可缓，马上已复成微哦。

按：元之都城在东北，白马庙、柴市、琼华岛皆在南城，今之观象台则在南城之外。读吴正传《城外纪游》，作可信已。